### 24.    Den Fælleskommunale Beredskabskommission (Vestsjællands Brandvæsen)

**Åbent**

Sagsnr.: 326-2017-36286       J.nr.: 14.00.03           Dokumentnr.:
326-2017-258996

**Sagstype**

Beslutning.

**Resume og sagens baggrund**

Valg af 1 kommunalbestyrelsesmedlem til Den Fælleskommunale
Beredskabskommission (Vestsjællands Brandvæsen) for perioden 2018-2021.
Borgmesteren er født medlem af kommissionen.

Der skal vælges personlig stedfortræder for begge.

**Indstillinger**

Kommunaldirektøren indstiller, at

1. der vælges 1 kommunalbestyrelsesmedlem
til beredskabskommissionen som medlem og 1 kommunalbestyrelsesmedlem som
personlig stedfortræder herfor.

2. der yderligere
vælges 1 personlig stedfortræder for borgmesteren til Den Fælleskommunale
Beredskabskommission (Vestsjællands Brandvæsen) for perioden 2018-2021.

**Behandling**

Kommunalbestyrelsen.

**Sagsfremstilling**

Kommuner, der samordner deres redningsberedskab, skal
nedsætte en fælles beredskabskommission til at varetage de opgaver vedrørende
redningsberedskabet, som kommunalbestyrelserne henlægger til denne.

Sammensætning af Den Fælleskommunale Beredskabskommission
(Vestsjællands Brandvæsen):

· Borgmesteren og 1 medlem vælges af kommunalbestyrelse/byråd for
hver af de 5 ejerkommuner (Kalundborg, Holbæk, Lejre, [adresse] og Sorø)

· Politidirektøren i Midt- og Vestsjællands Politi

· Politidirektøren i [adresse] og Lolland-Falster Politi

· 1 medarbejderrepræsentant (valgt af de fuldtidsansatte
medarbejdere eller af deltidsbrandmændene).

Lovgrundlaget er Beredskabsloven § 10 og vedtægter for Den
Fælleskommunale Beredskabskommission (Vestsjællands Brandvæsen).